પહેલા આ પોલીસ સ્ટાફે આરોપીએ પડાવેલા માધવવાટિકા, લિંબુડીવાડી વિસ્તારમાં આવેલા ફ્લેટમાં તપાસ કરતા ત્યાં રહેવાસીઓએ જણાવ્યું કે જયપાલસિંહ જાડેજાએ આ ફ્લેટ તેઓને ભાડે આપ્યા છે. ત્યાંથી તપાસ કરાવાતા આરોપી કોટડાસાંગાણી હોવાનું જણાવ્યું હતું. બાદમાં ક્રાઈમ બ્રાન્ચની ટીમ તેના અક્ષરમાર્ગ પર આવેલા નિવાસસ્થાન તરફ જઈ રહી હતી ત્યારે રસ્તામાં જ પોલીસ સ્ટાફની નજર અક્ષરમાર્ગ પર આવેલા ભાજપના ઉમેદવારના મધ્યસ્થ ચૂંટણી કાર્યાલય કાર્યાલય પર પડતા ત્યાં આરોપીને બેઠેલો જોતા જ પોલીસે તેની ઝડપીને ક્રાઈમ બ્રાન્ચ પોલીસ મથકે લાવીને કડક પુછપરછ આદરી હતી. પોલીસે હાલ તેની વેજા ગામના પૂર્વ સરપંચની જમીન હડપવાના ગાંધીગ્રામ પોલીસ મથકમાં નોંધાયેલા કેસમાં ધરપકડ કરી છે.